钦定古今图书集成/历象汇编/庶征典/第012卷 > 《天命论》隋·李德林
## 钦定古今图书集成/历象汇编/庶征典/第012卷 > 《天命论》隋·李德林

粤若邃古，元黄肇辟，帝王神器，历数有归。生其德音
者，天应其时，承其运命者，确乎不变，非人力所能为
也。龙图鸟篆，号谥遗迹，疑而难信，缺而未详者，靡得
而明焉。其在《典文》，焕乎缃素。钦明至德，莫盛于唐虞；
贻谋长世，莫过于文武。大隋神功积于文武，天命显
于唐、叔。昔邑姜方娠，梦帝谓己：“余命而子曰虞，将与
之唐，而蕃育其子孙。”及生，有文在其手曰虞，遂以名
之。成王灭唐而封太叔。及唐叔之封也，箕子曰：“其后
必大。”《易》曰：“崇高富贵，莫大于帝王。”老子谓“域内四大，
王居一焉。”此则名虞与唐，兼美二圣。将令其后必大，
终致唐虞之美，蕃育子孙，用表无穷之祚。逮皇帝建
国，初号大兴，箕子“必大”之言，于兹乃验。天之眷命，悬
属圣朝，重耳区区，岂足云也。有娀元鸟，商以兴焉；姜
嫄巨迹，周以兴焉。邑姜梦帝，隋以兴焉。古今三代，灵
命如一。本支种德，奕叶丕基。佐高帝而灭楚，立宣皇
以定汉。东京太尉，关西夫子，生感《遗鳣》之集，殁降巨
鸟之奇。累仁积善，天申休命。太祖挺生，庇民匡主，立
殊勋于魏室，建盛业“于周朝。启翼轸之国，肇炎精之
纪，爰受厥命，陟配彼天。皇帝载诞之初，神光满室，流
于户外，上属苍旻。其后三日，紫气充庭，四邻望之如
郁楼观，人物在内，色皆成紫。幼在乳保之怀，忽睹为
龙，惧而失抱。帝惊动数旬方始痊复。又尝寝于其室，
家人开户，正见一龙，太祖神异也。世涂不测”，窍比丘
尼智先保养。智先禅观《灵雅》，有元谶云：“此子方为普
天慈父，护持正法，神佛祐助，不须忧也。”帝礼貌多奇，
其面有日月河海赤龙自通，天角洪大，双上颧骨弯
回抱目，口如四字，声若钟鼓。手内有王文，及受九锡，
王生文加点乃为主，昊天成命，于是乎在。顾盼闲雅，
望之如神。气调精灵，括囊宇宙，威范也可敬，慈爱也
可亲，早任公卿，声望自重。周齐王宪谓晋荡公曰：“观
隋公神彩，恐不为人臣。”晋公徐纳其言，将加不利，赖
大将军侯寿固谏乃止。宪及内史乌丸轨各奏周武
帝云：“隋公气调风流，合散敬服。窃闻世议，虑不在人下。”武帝云：“此人头额，但宜为将，不须异意。”待之。相者
来，私谓帝曰：“观公骨法，必为王者，但愿保爱圣躬。”道
士张宾亦言：“公相是帝王，名，当图箓，龙飞紫极，莫忘
臣言。”帝忧惧谦退，深自晦迹。邺城内学人陆拨，大象
初入长安，谓所亲曰：“周德已尽，杨氏必兴。隋公往自
定州，南行至邺，当时遥望，拟为天子。昨在路瞻仰，定
是不疑。但未知如何而得，后岁当来观耳。”所亲曰：“尔
无轻言为贵人患害。”拨曰：“天之所命，安可害也。”明年，
帝作相于内。大象二年夏五月，帝初拜扬州总管，平
昼寝息似睡，若见数龙绕身。其夜又梦一龙来入被
内。帝又常出长安城东猎马上，思怀在济生民。夜梦
一长大人素服冠帻，谓帝曰：“时未至。”及欲作相，梦人
云：“时今至矣。天求民主，丕显孳至。当晋荡执国”及建
德之时，君异则天，臣非佐命，猜嫌谗慝，何日云忘。我
皇外总方面，入司文武，具兴王之表，韫大圣之能。或
气或云，阴映于廊庙；如天如日，临照于冕轩。内明外
顺，自险获安。岂非万福扶持，百禄攸集？有周之末，朝
野骚然，降志秉钧，镇卫宗社。明神飨其德，上帝付其
民，诛奸逆于九重，行神化于四海。于斯时也，尉迥据
有齐累世之都，乘新国易乱之俗，驱驰蛇豕，连合纵
横，地乃九州陷三，民则十分拥六。王谦乘连率之威，
凭全蜀之险，兴兵举众，震荡江山，鸩毒巴庸，蚕食秦、
楚。此二虏也，穷凶极逆，欲割鸿沟之地，闭剑阁之门，
皆将长戟强弩，睥睨宸极，从漳河而达负海，连岱岳
而距华阳，迫胁荆蛮，吐纳江汉，佐𩰚嫁祸，纷若猬毛，
曝骨履肠，间不容砺。尔乃奉殪戎之命，运先天之略，
不出户庭，推毂分阃，一麾以定三分，数旬而清万国，
荡涤天壤之速，规摹指画之神，造化以来，弗之闻也。
光熙前绪，罔有不服。烟云改色，钟石变音，三灵顾望，
万物影响，木运告尽，褰裳克让。天历在躬，推而弗有。
百辟庶尹，四方岳牧，稽图谶之文，顺亿兆之请，披肝
沥胆，昼歌夜吟。方屈箕颍之高，式允幽明之愿，基命
宥密，如恒如升。惟帝居歆，刱业垂统，殊徽号，改服色，
建都邑，叙彝伦，薄赋轻徭，慎刑恤狱，除烦苛之政，兴
清静之风，去无用之官，省相监之职。奇才间出，盛德
无隐。星精云气，共趋走于阶墀；山神“海灵，咸燮理于
台阁。东渐日谷，西被月川，教暨北溟之表，声加南海
之外。悠悠沙漠，区域万里，蠢蠢百蛮，莫之与竞。五帝
所不化，三王所未宾。屈膝顿颡，尽为臣妾。殊方异类，
书契不传，梯山越海，贡琛奉贽，欣欣如也。巢居穴处，
化以宫室；不火不粒，训以庖厨。礼乐合天地之同，律
吕节寒暑之候。制作详垂衣之后，淳粹得神农之前。
遨游文雅之场，出入杳冥之极，合神谟鬼，通幽洞微。
群物岁成，含生日用，饮和气以自得，沐元泽而不知
也。丹雀为使，元龟载书，甘露自天，醴泉出地。神禽异
兽，珍木奇草，望云观海，应化归风，备休祥于图牒，罄
遐迩而戾至。犹且父天子民，兢兢翼翼，至矣大矣。七
十四”帝，曷可同年而语哉？若夫天下之重，不可妄据，
故唐之许由，夏之伯益，怀道立事，人授而弗可也。轩
初四帝，周馀六王，藉世因基，自取而不得也。孟轲称
仲尼之德过于尧舜，著述成帝者之事，弟子备王佐
之才。黑不代苍，泣麟叹凤，栖栖汲汲，虽圣达而莫许
也。蚩尤则黄帝抗衡，其工则黑帝勍敌，项羽诛秦摧
汉，宰割神州，角逐争驱，尽威力而无就也。其馀欻起
妖妄，曾何足数？赋子逆臣，所以为乱，皆由不识天道，
不悟人谋，牵逐鹿之邪说，谓飞凫而为鼎。若使四凶
秉八元之诚，三监同九臣之志，韩信、彭越，深明帝子
之符，孙述、隗嚣，妙识真人之出，尉迥同讴歌之类，王
谦比狱讼之民，福禄蝉联，“胡可穷也？而违天逆物，获
罪人神。”呜呼！此前事之大戒矣。诛夷烹醢，历代共尤，
僭逆凶邪，时烦狱吏，其可不戒慎哉！盖积恶既成，心
自绝于善道；物类同感，理必至于诛戮。天夺其魄，鬼
恶其盈故也。大帝聪明，群臣正直，耳目监于率土，赏
罚参于国朝，辅助一人，覆育兆庶，岂有食人之禄，受
人之荣，包藏祸心，而不歼尽者也。必当执法未处其
罪，司命已除其籍。自古明哲，虑远防微，执一心，持一
德，立功坐树，上书削槁，位尊而心逾下，禄厚而志弥
约，宠盛思之以惧，道高守之以恭。克念于此，则奸回
不至。事乃畏天，岂惟爱礼，谦光满覆，义在知几。吉凶
由人，妖不自作。众星拱极，在天成象。《夙沙》则主虽愚
蔽，民尽知归；有苗则始为跋扈，终而大服。汉南诸国，
见一面以从殷；河西将军，率五郡以归汉。故能招信
顺之助，保泰山之安。彼陈国者，盗窃江外，民少一郡，
地减半州，遇受命之主，逢太平之日，自可献土衔璧，
乞同溥天。乃复养丧家之疹，遵颠覆之轨，沬趄吴越，
仍为匪民。虽时属大道，偃兵舞戚，然国家当混一之
运，金陵是殄灭之期，有命不恒，断可知矣。防风之戮，
元龟匪遥；孙皓之侯，守株难得。迷而未觉，谅可愍焉。
斯故未辨元天之心，不闻君子之论也。